section_heading: Život
paragraph_text: Nušić je rođen kao Alkibijad Nuša (Алкибијад Нуша) u srpsko-cincarskoj obitelji.<ref>Lunjina - srpsko cincarsko društvo (srp.)<ref>Zorica Janković: Cincari - dva i po veka rasejanja: Moskopoljski argonauti, Vreme (srp.)  Otac mu je Georgije bio cincarskog, a majka Ljubica srpskog podrijetla. Georgije je bio ugledni trgovac, ali je ubrzo po Nušićevom rođenju izgubio svoje bogatstvo. Obitelj se seli u Smederevo gdje Nušić provodi djetinjstvo, završava osnovnu školu i prva dva razreda Gimnazije. Zatim se seli u Beograd gdje i maturira. Diplomira na Pravnom fakultetu u Beogradu 1884. godine. Tijekom studija provodi jednu godinu u Grazu, Austrija.